ГIадужу-беттан 15-чохь БуьритIерчу Лесзаводехь (иштта олу бахархоша №1 набахтех, хьалха хьун хьокхуш хилла оцу меттехь – редакцин билгалдаккхар) гIаттам эккхале девнаш лаьттина цигахь. Ши кIира хьалха долийра тутмакхаша цигарчу хьелашна бакъоларъярхошка аьрзнаш дар, ткъа тIаьхьо администрациний, лецначарний юкъадоьлла дов кIаргделла: хьаькамийн шогалла ца товра цхьаболучарна, ткъа курачу тутмакхаша (блатные) ца дора куьйгалхоша аьлларг.